Document ID: /roh_data/filtered/Laws_Sagogn.jsonl.gz/2

Cuntegn
I.	General	3
II.	Conluvrers	3
III.	Funcziunaris - Fixums	4
IV.	Funcziunaris - Indeminsaziuns	5
V.	Divers	6
VI.	Determinaziuns finalas	6
General
Conluvrers
Funcziunaris - Fixums
Funcziunaris - Indeminsaziuns
Divers
Determinaziuns finalas
Rimnada sistematica 
da dretg communal dalla
Vischnaunca da Sagogn
Nummera
0120.01
Tetel
Lescha da salarisaziun
Ediziun
Revisiun dils 18.02.2024
Ediziun dils 24.11.2020

Revisiun dils 15.06.2016
Ediziun dils 21.08.2012
Ediziun dils 05.09.1991
Valeivel
20.03.2024
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 21.03.2024 tras Thomas Candrian
Remarcas preliminaras

Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.

Davosa correctura informala 21.03.2024 tras Thomas Candrian
Intent
Art. 1
Intent
Questa lescha da salarisaziun normescha la salarisaziun e l'indemnisaziun da tuttas autoritads e cumissiuns communalas sco era da tuts emploiai dalla vischnaunca.
Persunal dalla vischnaunca
Art. 2
Persunal dalla vischnaunca
Emploiai e luvrers da vischnaunca vegnan engaschai entras la suprastonza communala. Lezza fixescha a caschun digl engaschament l'altezia dalla salarisaziun.

La suprastonza communala fixescha mintgamai alla fin digl onn l'altezia dalla indemnisaziun per igl onn proxim.

Persunal temporar vegn engaschaus dalla suprastonza communala, la quala fixescha era la salarisaziun.
Reglement da persunal
Art. 3
Reglement da persunal
Per tut ils emploiai e luvrers dalla vischnaunca en plazza ferma vala il reglement da personal dalla vischnaunca.

La suprastonza relai il reglement da personal.
Principi
Art. 4
Principi
El fixum ein cumpri tuts engaschis che seresultan ord la preparaziun e deliberaziun dallas fatschentas ordinarias sco era la preparaziun dallas sesidas ed il menar talas dalla suprastonza e da tuttas cumissiuns, era temporaras. Igl engaschi per las radunonzas communalas ei cumprius.
Suprastonza communala
Art. 5
Suprastonza communala
Ils commembers dalla suprastonza retrain il suandont fixum annual:

Il president communal vegn indemnisaus fix cun 30% dil minimum dalla classa 20 dil cantun grischun. Ils onns da survetsch vegnan buca quintai.

Auters commembers dalla suprastonza vegnan indemnisai fix cun 5% dil minimum dalla classa 20 dil cantun grischun. Ils onns da survetsch vegnan buca quintai.

La suprastonza ei cumpetenta da reparter ils fixums auter sin ils suprastonts, sche la lavur da suprastont ei buc repartgida egualmein e tut ils suprastonts ein d’accord. La summa totala dils fixums astga buc vegnir surpassada entras quei.
Cumissiun da gestiun
Art. 6
Cumissiun da gestiun
Il president dalla cumissiun da gestiun retscheiva in fixum da frs. 500.-.
Principi
Art. 7
Principi
Ils commembers dalla suprastonza e da tuttas cumissiuns, era temporaras, vegnan indemnisai tenor suandonts artechels 8 – 10.

Ils pumpiers vegnan sulet indemnisai tenor la lescha da pumpiers.
Daner da sesida
Art. 8
Daner da sesida
Il daner per ina seduta ordinaria munta sin 70.-.

Per uatgas, sedutas extraordinarias e representaziuns dalla vischnaunca ordeifer che cuozzan meins che duas uras vegn pagau il daner da seduta.

Surpassa il temps d'engaschi duas uras ed en tuts auters cass vegn indemnisau tenor artechel 9.
Schurnadas
Art. 9
Schurnadas
Las schurnadas muntan a frs. 35.- per ura.

En cass extraordinaris sa la suprastonza communala alzar las schurnadas per tochen 40%.
Spesas
Art. 10
Spesas
Il president retscheiva (per telefon, internet, biro, pintgas representaziuns enteifer la vischnaunca) ina pauschala da spesas da frs. 2’000.-, il suprastont ina da frs. 500.-.

Per tut funcziunaris dalla vischnaunca tenor art. 7 valan las perscripziuns dil reglement da personal pertuccont spesas.

Vegnan spesas indemnisadas d’autras varts, astgan ellas buca vegnir quintadas aunc inagada alla vischnaunca.
Protocollist
Art. 11
Protocollist
Il protocollist dalla suprastonza, digl cussegl scola e da tuttas cumissiuns, era temporaras, obtegn ina indemnisaziun da frs. 50.- per protocol, aschinavon ch’il protocol vegn fatgs en survetsch accessori.
Lavur cumina
Art. 12
Lavur cumina
L’indemnisaziun dalla lavur cumina munta a frs. 30.- per ura.
Quen
Art. 13
Per lavurs, fixums, indeminisaziuns e spesas ei d’emplenir ora ils formulars da lavur ni da spesas dalla vischnauca. Igl ei da nudar la sparta administrativa, la lavur prestada e las uras.

Il quen vegn controllaus e visaus dil cau dil departement responsabel, dil parsura dalla cumissiun corrispundenta, ni dil president communal.

Il formular per fixums, indemisaziuns e spesas ha da vegnir inoltraus alla canzlia communala sil pli tard treis jamnas avon fin dil semester (30.06/31.12). El vegn pagaus ora tochen la fin dil meins.
Absenza dil post
Art. 14
Absenza dil post
En cass ch’in funcziunari ei impedius da siu post per dapli che 60 gis sa il fixum vegnir pagaus pro rata a siu substitut.
Cass dispiteivels
Art. 15
Cass dispiteivels
En cass dispiteivels decida la suprastonza davart dall’indemnisaziun.

Il recuors alla cumissiun da gestiun encunter talas decisiuns ei pusseivels.
Ulivaziun dalla carischia
Art. 16
Ulivaziun dalla carischia
L’ulivaziun dalla carischia succeda entras la suprastonza communala, aschigleiti ch‘igl index naziunal dils prezis da consum (basa december 2010 = 100 puncts) semida per pli che 10 puncts.
Entrada en vigur
Art. 17
Entrada en vigur
Questa lescha passa en vigur cun l’approbaziun dalla radunonza communala.

Cun l’entrada en vigur da questa lescha ein tuttas disposiziuns dil dretg communal che stattan en cuntradicziun cun ella abrogadas.
Ediziun approbada dalla Suprastonza communala ils
-
Ediziun approbada dalla Radunonza communala ils
20.03.2024
Ediziun approbada dalla Regenza dil cantun GR ils
-
Lescha da salarisaziun
Rimnada sistematica da dretg communal		Pagina 7 da 7
Lescha da salarisaziun - Determinaziuns finalas	20.03.2024
Rimnada sistematica da dretg communal		Pagina 7 da 7